recursal/SuperWikiNEXT-32B huggingface dataset:
**ซาโตชิ ชิงงากิ** (ญี่ปุ่น: 新垣諭; โรมาจิ: *Shingaki Satoshi*) นักมวยสากลชาวญี่ปุ่น เกิดเมื่อ 21 กุมภาพันธ์ พ.ศ. 2507 ที่โอกินาวะ ประเทศญี่ปุ่น สถิติการชก 15 ครั้ง ชนะ 11 (น็อค 8) เสมอ 1 แพ้ 3

ประวัติ
-------

ชิงงากิขึ้นชกมวยสากลครั้งแรกเมื่อ 4 ตุลาคม พ.ศ. 2525 ชนะน็อค ฮิโรยูกิ ไอกาตะ ยก 2 จากนั้น ขึ้นชกชนะ 3 ครั้ง เสมอ 1 ครั้ง ก็ขึ้นชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม พ.ศ. 2526 ปรากฏว่าเป็นฝ่ายแพ้น็อค โดดี้ บอยพีญาโลซา ยก 13 ที่ ญี่ปุ่น ไม่ได้แชมป์ จากนั้น ชิงงากิขึ้นชกอีกครั้งเดียว ชนะน็อค โรแลนโด นาวาร์โร ยก 3 แล้วจึงขึ้นชิงแชมป์โลกรุ่นแบนตัมเวท IBF ที่ว่างเมื่อ 21 กุมภาพันธ์ พ.ศ. 2527 ซึ่งครั้งนี้ชิงงากิเป็นฝ่ายชนะน็อค เอลเมร์ มากายาโน ยก 8 ได้แชมป์โลกไปครอง ได้เป็นแชมป์โลกในรุ่นนี้คนแรก และเป็นแชมป์โลกของสหพันธ์มวยนานาชาติเพียงคนเดียวของญี่ปุ่นจนถึง พ.ศ. 2555 

หลังจากเป็นแชมป์โลก ชิงงากิขึ้นชกนอกรอบ ชนะน็อคเฟล อาปอร์โต ยก 7 ก่อนจะป้องกันแชมป์ครั้งแรกเมื่อ 4 สิงหาคม พ.ศ. 2527 ชนะคะแนน โฆเวส เดลาปุซไปแบบไม่เป็นเอกฉันท์ได้และไม่น่าประทับใจ จากนั้น ชิงงากิถูกทางสหพันธ์มวยนานาชาติบังคับให้ไปชกป้องกันตำแหน่งกับเจฟฟ์ เฟเนคที่ออสเตรเลีย ในที่สุด ชิงงากิไปป้องกันแชมป์ครั้งที่ 2 ที่ออสเตรเลียเมื่อ 26 เมษายน พ.ศ. 2528 ปรากฏว่าเป็นฝ่ายแพ้น็อค เจฟฟ์ เฟเนค ยก 9 เสียแชมป์ไป ชิงงากิได้ขึ้นชิงแชมป์คืนจากเฟเนคที่ออสเตรเลียอีกครั้งเมื่อ 23 สิงหาคม พ.ศ. 2528 ซึ่งปรากฏว่าเป็นฝ่ายแพ้น็อคไปอีกในยกที่ 4 โดยชิงงากิถูกเฟเนคไล่ถลุงจนไม่สามารถออกมาชกต่อได้ในยกที่ 4 ซึ่งเหตุการณ์นี้เป็นส่วนหนึ่งทีทำให้คณะกรรมการมวยของญี่ปุ่นได้ออกคำสั่งห้ามไม่ให้นักมวยสากลชาวญี่ปุ่นชกชิงแชมป์ของสหพันธ์มวยนานาชาติทั้งในและนอกประเทศ ก่อนจะยกเลิกคำสั่งนี้ใน พ.ศ. 2555

หลังจากชิงแชมป์คืนไม่สำเร็จ ชิงงากิขึ้นชกอีกครั้งเดียวที่จีน เมื่อ 27 ตุลาคม พ.ศ. 2528 ชนะน็อค ชิโนบุ คาวาชิมะ ยก 5 จากนั้นหยุดชกมวยไป 4 ปี กลับมาชกอีกครั้งเมื่อ 10 กรกฎาคม พ.ศ. 2532 ชนะน็อค ดาเนียล กีลีลัน ยก 2 จากนั้น ขึ้นชิงแชมป์เงารุ่นจูเนียร์แบนตัมเวท IBF ที่ว่างเมื่อ 30 มกราคม พ.ศ. 2530 ที่ญี่ปุ่น ชนะคะแนน โรมิโอ อาปริอาซา ได้แชมป์มาครอง แต่หลังจากนั้นก็ไม่ได้ขึ้นชกมวยอีกเลย

เกียรติประวัติ
--------------

* แชมป์โลกรุ่นแบนตัมเวท IBF
	+ ชิง 21 กุมภาพันธ์ 2527 ชนะน็อค เอลเมอร์ มากาญาโน ยก 8 ที่ ญี่ปุ่น
	+ ป้องกันแชมป์ครั้งที่ 1, 4 สิงหาคม 2527 ชนะคะแนน โฆเวส เดลาปุซ ที่ญี่ปุ่น
	+ เสียแชมป์ 26 เมษายน 2528 แพ้น็อค เจฟฟ์ เฟเนค ยก 9 ที่ออสเตรเลีย
* แชมป์เงารุ่นจูเนียร์แบนตัมเวท IBF
	+ ชิง 30 มกราคม พ.ศ. 2530 ชนะคะแนน โรมิโอ อาปริอาซา ที่ญี่ปุ่น
	+ เสียแชมป์
* เคยชิงแชมป์ต่อไปนี้แต่ไม่สำเร็จ
	+ ชิงแชมป์โลกรุ่นไลท์ฟลายเวท IBF ที่ว่างเมื่อ 25 พฤษภาคม 2526 แพ้น็อค โดดี้ บอย พีญาโลซา ยก 13 ที่ ญี่ปุ่น
	+ ชิงแชมป์โลกรุ่นแบนตัมเวท IBF เมื่อ 23 สิงหาคม 2528 แพ้น็อค เจฟฟ์ เฟเนค ยก 4 ที่ออสเตรเลีย

อ้างอิง
-------

* บอกซิ่งบอย. คิดใหม่ ทำใหม่ ฮิเดยูกิ โอฮาชิ เตรียมปฏิวัติวงการมวยญี่ปุ่น. นิตยสารมวยโลก. ปีที่ 29 เล่มที่ 1425 28 ธันวาคม 2554 - - มกราคม 2555 หน้า 13 - 14.
* สถิติการชก boxrec.com (อังกฤษ)
**เกรย์** (グレイ, Grey ชื่อมาจากสีแปลว่า "สีเทา") เรพลิลอยด์ปริศนาซึ่งเกิดจากการสร้างของ มาสเตอร์ อัลเบอร์ 
เพื่อหวังไว้ว่าจะเป็นตัวแทนของเขาแต่เกิดการผิดพลาดอย่างใหญ่หลวงเพราะไม่อาจทราบได้ทางฮันเตอร์ได้แอบเขาไปในแล็บของ มาสเตอร์ อัลเบอร์ เพื่อสืบหาเบาะแสของอิเรกูลาร์ พบเกรย์ที่อยู่ในแคปซูล พร้อมกับอีกด้านหนึ่ง พวกอีเร็กกูล่า ก็มาด้วยทั้ง 2 ฝ่ายต่อสู้กันแต่ทั้ง 2 ฝ่ายก็แพ้กันหมด แล้วแคปซูลของเกย์ก็แตกจนเกรย์ตื่นขึ้นมา แล้ว แพนโดร่า จะมาทำลายเกรย์เนื่องจากเกรย์ไร้ความทรงจำและไม่อาจต่อสู้กับเธอได้ก็เลยขว้าปืนของฮันเตอร์และหนีไปจนไปสุดทางเจอกับหุ่น Dogu the Giant ทำร้ายเกรย์ จนเกรย์ทำลายโดยยิงใส่ตาและก็โดนสะพานจนพัดตกลงไปแต่ฮันเตอร์ได้ช่วยเอาไว้ ต่อมาก็ได้อยู่ในฮันเตอร์ (**อีเร็กกูล่าฮันเตอร์ ศต.24XX**) และได้งานมาอย่างหนึ่งคือขนส่งสินค้าในขณะเดินทาง Billy หนึ่งในอีเร็กกูล่าฮันเตอร์ได้เล่าเรื่องที่พวกเขาเก็บของใน**โกดัง**มาได้ 1 อย่าง ตอนนั้น เกรย์ ได้ยินเสียงอะไรบางอย่างขึ้นหัว แต่แล้วพวกอีเร็กกูล่าก็บุกรถไฟขนส่ง หลังจากที่ Billy ได้ไปหน้ารถไฟ โพเมเต้ กับ แพนโดร่า ก็ปรากฏตัวออกมาหมายจะเอาของในโกดังรวมทั้งฆ่าเกรย์ไปพร้อมกับ แต่โพเมเต้ เฉียวไปโดนโกดังเข้า จนเกรย์เห็น Model A กำลังเรียกหาอยู่ให้รวมร่างกับ Model A จนกลายเป็น ร็อคแมน Model A รู้ร่างคลาย**แอ็กเซล**ความสามารถเหนือกว่า เรฟริลอย ตัวอื่นๆ จนโพเมเต้ ไม่กล้าทำท่าตกใจแต่เสแส่งเอาการจนสุดท้ายต้องหนีไปทั้งคู่ และเกรย์กำจัดหัวหน้าด่านที่รถไฟขนนามว่า Buckfire ส่งสำเร็จและได้ DNA มาแปลงร่างใช้ในการต่อสู่อย่างสบาย คนที่เกรย์เจอก็คือ**เอล**มักจะขี้อายเวลาที่เอลถามเพราะเธอสนใจในตัวเกรย์ที่สุดเนื่องจากเขารู้เรื่องของ Model V และพวก เฮเลอัส เพราะเธอกำลังตามหา Model ที่ถูกขโมยไปอยู่... หมายเลขเรพริรอยด์ของเกรย์ คือ DAN-003 เป็นเรพริรอยด์ที่ถูกสร้างต่อจากโพเมเต้กับแพนโดร่าและ DAN-000

Rock On List
------------

* ร็อคแมน Model A

แหล่งข้อมูลอื่นๆ
----------------
สำหรับเกรย์ในความหมายเกี่ยวกับสี ดูที่ สีเทา

**เกรย์** (อังกฤษ: gray, สัญลักษณ์: Gy) เป็นหน่วยอนุพันธ์เอสไอสำหรับใช้วัดปริมาณการแผ่รังสีไอออไนซ์ (ionising radiation) และปริมาณการดูดซับพลังงานจากโฟตอนโดยอิเล็กตรอน หนึ่งเกรย์มีค่าเท่ากับปริมาณพลังงานหนึ่งจูลที่ถูกดูดซับในสสารมวลหนึ่งกิโลกรัม ตั้งชื่อตามหลุยส์ ฮาโรลด์ เกรย์ นักฟิสิกส์ชาวอังกฤษ และเริ่มใช้เมื่อ พ.ศ. 2518

ในระบบซีจีเอส ปริมาณการดูดซับพลังงานวัดในหน่วยแร็ด (rad) โดยที่ 1 rad มีค่าเท่ากับ 0.01 Gy หน่วยแร็ดนิยมใช้มากในสหรัฐอเมริกาแม้ว่าสถาบันแห่งชาติว่าด้วยมาตรฐานและเทคโนโลยี (NIST) จะขอร้องให้เลิกใช้เด็ดขาดก็ตาม

นิยาม
-----

การดูดซับพลังงานจากกัมมันตภาพ หนึ่งเกรย์ มีค่าเท่ากับพลังงานหนึ่งจูล ที่ถูกดูดซับไว้ในสสารมวลหนึ่งกิโลกรัม เขียนเป็นหน่วยฐานได้ดังนี้

{\displaystyle 1\ \mathrm {Gy} =1\ {\frac {\mathrm {J} }{\mathrm {kg} }}=1\ {\frac {\mathrm {m} ^{2}}{\mathrm {s} ^{2}}}}
คณะกรรมการระหว่างชาติว่าด้วยการชั่งตวงวัด ระบุไว้ว่า เพื่อให้การจำแนกระหว่างปริมาณรังสีดูดซับ *D* และปริมาณรังสีสมมูล *H* เป็นไปได้สะดวกปราศจากความสับสนนั้น สมควรให้มีชื่อหน่วยที่เหมาะสม คือ เกรย์ แทนปริมาณพลังงานที่ถูกดูดซับจริง และซีเวอร์ต แทนพลังงานที่ถูกดูดซับเทียบเท่า ทั้งสองหน่วยเขียนได้เป็นจูลต่อกิโลกรัม

ปริมาณอันเกี่ยวเนื่องกับการแผ่รังสี
-----------------------------------

Graphic showing relationships between radioactivity and detected ionizing radiation
ตารางต่อไปนี้แสดงความสัมพันธ์ระหว่างปริมาณต่าง ๆ ที่เกี่ยวกับการแผ่รังสี ทั้งที่เป็นหน่วยเอสไอและไม่เป็น

แม่แบบ:ปริมาณเกี่ยวเนื่องการแผ่รังสี

อ้างอิง
-------

1. ↑  "The International System of Units (SI)" (PDF). Bureau International des Poids et Mesures (BIPM). สืบค้นเมื่อ 2010-01-31.
2. ↑  "Rays instead of scalpels". LH Gray Memorial Trust. 2002. สืบค้นเมื่อ 2012-05-15.
3. ↑  "NIST Guide to SI Units – Units temporarily accepted for use with the SI". National Institute of Standards and Technology.
4. ↑  "CIPM, 2002: Recommendation 2". BIPM.

ดูเพิ่ม
-------

| * ด
* ค
* ก
ระบบหน่วยวัดระหว่างประเทศ (ระบบเอสไอ) |
| --- |
| หน่วยฐาน | กิโลกรัม  **·**  เคลวิน  **·**  แคนเดลา  **·**  เมตร  **·**  โมล  **·**  วินาที  **·**  แอมแปร์ | หน่วยฐานเอสไอทั้ง 7 |
| หน่วยอนุพัทธ์ | เกรย์  **·**  คาทัล  **·**  คูลอมบ์  **·**  จูล  **·**  ซีเมนส์  **·**  ซีเวิร์ต  **·**  นิวตัน  **·**  ปาสกาล  **·**  เทสลา  **·**  เบ็กเคอเรล  **·**  ฟารัด  **·**  เรเดียน  **·**  ลักซ์  **·**  ลูเมน  **·**  วัตต์  **·**  เวเบอร์  **·**  โวลต์  **·**  สเตอเรเดียน  **·**  องศาเซลเซียส  **·**  โอห์ม  **·**  เฮนรี  **·**  เฮิรตซ์ |
| หน่วยที่ยอมรับให้ใช้แก่ระบบเอสไอ | ชั่วโมง  **·**  ดอลตัน  **·**  เดซิเบล  **·**  ตัน  **·**  นาที  **·**  เนเปอร์  **·**  ลิตร  **·**  ลิปดาและพิลิปดา  **·**  วัน  **·**  หน่วยดาราศาสตร์  **·**  องศา  **·**  อิเล็กตรอนโวลต์  **·**  เฮกตาร์ |
| ดูเพิ่ม | การแปลงหน่วย  **·**  คำอุปสรรคเอสไอ  **·**  คำนิยามหน่วยในปี 2005–2019  **·**  การนิยามหน่วยใหม่ในปี 2019  **·**  ระบบการวัด |
| หมวดหมู่ หมวดหมู่ |
**แร้งโลกเก่า** (อังกฤษ: Old world vulture) เป็นวงศ์ย่อยของนกล่าเหยื่อในอันดับเหยี่ยว (Accipitriformes) ในวงศ์เหยี่ยวและอินทรี (Accipitridae) ใช้ชื่อวงศ์ย่อยว่า Aegypiinae จัดเป็นแร้งจำพวกหนึ่ง

นกในวงศ์ย่อยนี้ มีความแตกต่างไปจากนกจำพวกอื่นในวงศ์เดียวกัน คือ จะไม่กินสัตว์ที่มียังมีชีวิตอยู่ แต่จะกินเฉพาะสัตว์ที่ตายไปแล้ว หรือซากสัตว์ มีรูปร่างโดยรวมคือ ปีกกว้าง หางสั้น มีคอที่ยาว หัวเล็ก บริเวณต้นคอมีขนสีขาวรอบเหมือนสวมพวงมาลัย มีลักษณะเด่นคือ ขนที่หัวและลำคอแทบไม่มีเลยจนดูเหมือนโล้นเลี่ยน สันนิษฐานว่าคงเป็นเพราะพฤติกรรมการกินซากสัตว์ จึงไม่มีขนเพื่อไม่ให้เป็นที่สะสมของเชื้อโรค และเพื่อความสะดวกในการในการมุดกินซากด้วย แต่ก็มีบางชนิดที่ชอบกินลูกปาล์ม ขนาดลำตัวและปีกเฉลี่ยแล้วนับว่ามีขนาดใหญ่ที่สุดในบรรดานกในวงศ์นี้

วางไข่ทำรังบนหน้าผาสูงหรือบนกิ่งไม้ของต้นไม้ใหญ่ วางไข่ครั้งละ 1 ฟอง มีพฤติกรรมอยู่รวมกันเป็นฝูงใหญ่ บนอยู่เหนือท้องฟ้า และมองหาอาหารด้วยสายตา ด้วยการบินวนเป็นวงกลม เมื่อร่อนลงเพื่อกินซาก อาจจะแย่งกันและส่งเสียงดังเอะอะกันในฝูง แต่เมื่อเวลาบินขึ้น ด้วยขนาดตัวที่ใหญ่และปีกที่กว้าง จำต้องวิ่งไปไกลถึง 20 ฟุต เหมือนเครื่งบินเวลาทะยานขึ้น และความเป็นสัตว์กินซา่ก แร้งโลกเก่าจึงเป็นนกที่ใช้เวลานอกเหนือจากการกินอาหารไซ้ขน รวมทั้งกางปีก ผึ่งแดด เพื่อเป็นการฆ่าเชื้อโรค

พบกระจายพันธุ์ในซีกโลกเก่า ได้แก่ ทวีปเอเชีย, แอฟริกา และบางส่วนของยุโรป ในช่วงฤดูหนาวมีการอพยพลงซีกโลกทางใต้เพื่อหนีหนา่ว

ปัจจุบัน แร้งโลกเก่าหลายชนิดอยู่ในภาวะวิกฤตใกล้สูญพันธุ์ เนื่องจากถิ่นที่อยู่อาศัยตามธรรมชาติถูกรุกราน และสภาพแวดล้อมก็เปลี่ยนไป ทำให้จำนวนหนึ่งต้องตายลงเนื่องจากไม่มีอาหารกิน ในอนุทวีปอินเดียและเอเชียตะวันออกเฉียงใต้ มีหลายตัวต้องตายลงเนื่องจากไปกินซากสัตว์ที่ปนเปื้อนสารเคมีและเชื้อโรคชนิดต่าง ๆ 

ไข่ของแร้งโลกเก่า

การจำแนก
--------

* สกุล *Aegypius*
	+ *Aegypius monachus*
* สกุล *Gypaetus*
	+ *Gypaetus barbatus*
* สกุล *Gypohierax*
	+ *Gypohierax angolensis*
* สกุล *Gyps*
	+ *Gyps fulvus*
	+ *Gyps bengalensis*
	+ *Gyps rueppelli*
	+ *Gyps indicus*
	+ *Gyps tenuirostris*
	+ *Gyps himalayensis*
	+ *Gyps africanus*
	+ *Gyps coprotheres*
* สกุล *Necrosyrtes*
	+ *Necrosyrtes monachus*
* สกุล *Neophron*
	+ *Neophron percnopterus*
* สกุล *Sarcogyps*
	+ *Sarcogyps calvus*
* สกุล *Torgos*
	+ *Torgos tracheliotus*
* สกุล *Trigonoceps*
	+ *Trigonoceps occipitalis*

อ้างอิง
-------

1. 1 2 3  *แร้ง - ชีวิตพิศดารของสัตว์ (๒)* โดย ประพันธ์ บุญกลิ่นขจร: ต่วยตูน เดือนพฤษภาคม ๒๕๓๐ ปีที่ ๑๖ ฉบับที่ ๙
2. ↑  แร้ง ตามพจนานุกรมฉบับราชบัณฑิตยสถาน พ.ศ. 2542
3. ↑  แร้งหิมาลัยหนีหนาวตกไทย นำอนุบาลก่อนปล่อยกลับถิ่น จากไทยรัฐ
4. ↑  "พบอาณานิคมของอีแร้งสีน้ำตาลในกัมพูชา และภัตตาคารของอีแร้งในเนปาล". คลังข้อมูลเก่าเก็บจากแหล่งเดิมเมื่อ 2009-09-10. สืบค้นเมื่อ 2012-11-01.
5. ↑  AnimalDiversity.ummz.umich.edu. Retrieved 2011-05-28.

คอมมอนส์ มีภาพและสื่อเกี่ยวกับ:  
**Aegypiinae**

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Aegypiinae***

* Old-World Vultures ข้อมูลเพิ่มเติม (อังกฤษ)
แก่งน้ำในแคนาดา
**แก่ง** (อังกฤษ: rapid) หมายถึง ลักษณะของแหล่งน้ำที่มีหินก้อนเล็ก ก้อนใหญ่ โผล่ขึ้นมากลางแหล่งน้ำนั้น โดยที่ลักษณะของหินที่โผล่ขึ้นมากลางแหล่งน้ำจะมีลักษณะแตกต่างกัน ในบางครั้งทำให้กีดขวางการจราจรทางน้ำเช่น แหล่งแก่งกลางแม่น้ำโขง หรือบางครั้งแก่งหินที่เกิดขึ้นมีโพรงอยู่ด้านใต้ของหิน ทำให้สภาพของน้ำกลายเป็น "น้ำวน" เนื่องจากหินที่เกิดขึ้นมีลักษณะแตกต่างกัน จึงเป็นแหล่งพักอาศันที่เหมาะสมของสัตว์น้ำ และนอกจากนี้ยังชลอการไหลของน้ำทำให้น้ำไหลช้าลง จากการระเบิดแก่งกลางแม่น้ำโขงทำให้แหล่งอาศัยของสัตว์น้ำน้อยลง น้ำไหลแรงมากขึ้นในฤดูน้ำหลาก และไม่มีแหล่งกักน้ำในฤดูแล้งจึงทำให้น้ำแห้งขอด

อ้างอิง
-------

* Mason, Bill. Path of the Paddle, 1984, Northword Press, Minoqua, WI.


คอมมอนส์ มีภาพและสื่อเกี่ยวกับ:  
**แก่ง**

| * ด
* ค
* ก
แหล่งน้ำ |
| --- |
| ธารน้ำแข็ง - แก่ง - เขื่อน - คลอง - คิล - คูเมือง - หลุมธารน้ำแข็ง - โคฟ - ร่องน้ำ - ดรอว์ - ทะเล - ทะเลสาบ - ธาร - ท่าเรือ - น้ำพุ - บ่อน้ำ - บ่อน้ำร้อน - บิลลาบอง - บึง - แอ่ง - เบิร์น - ไบยู - ป่าชายเลน - พื้นที่ชุ่มน้ำ - ฟยอร์ด - ไฟโตเทลมา - มหาสมุทร - ที่ลุ่มชื้นแฉะ - แม่น้ำ - ล็อค - ลากูน - ลำธาร - ลำเหมือง - ห้วย - หนอง - อ่างเก็บน้ำ - อ่าว - ทะเลลึก |
***Landsat*** เป็นชื่อของชุดดาวเทียมสำรวจทรัพยากรธรรมชาติที่ขึ้นสู่วงโคจร และทำการบันทึกข้อมูลพื้นผิวโลกมาเกือบ 4 ทศวรรต (ดาวเทียมดวงแรกของโครงการถูกส่งขึ้นสู่อวกาศเมื่อวันที่ 23 กรกฎาคม 1972 และต่อมาดาวเทียมถูกเรียกว่า Landsat ในปี 1975) โดยในระยะแรกโครงการอยู่ภายใต้การจัดการขององค์การ NOAA ของสหรัฐ แล้วถ่ายมาให้อยู่ภายใต้การจัดการของ Earth Observing Satellite Company (EOSAT) ในปี 1984 และต่อมารัฐบาลสหรัฐได้กำหนดให้เป็นพันธกิจของรัฐบาลในการที่จะมีการสำรวจทรัพยากรด้วยดาวเทียมอย่างต่อเนื่อง และได้กำหนดพันธกิจนี้ไว้ในกฎหมายชื่อ The 1992 Land Remote Sensing Policy Act และให้การจัดการดาวเทียม Landsat กลับมาอยู่ภายใต้ USGS และ NASA ในโครงการ U.S. Global Change Research Program (ถ่ายโอนคืนจากการจัดการในเชิงพาณิชย์ มาอยู่ภายใต้การจัดการของหน่วยงานของรัฐบาลกลาง)

ปัจจุบันดาวเทียม Landsat ที่ทำงานอยู่คือ Landsat 5 และ Landsat 7 (เกิดข้อผิดพลาดกับ Landsat 6 โดยศูนย์ควบคุมไม่สามารถติดต่อกับดาวเทียมได้ในระหว่างการปรับดาวเทียมเข้าสู่วงโคจร ได้มีการหาสาเหตุของปัญหา และกำหนดมาตรการป้องกัน จากนั้นได้เร่งดำเนินการสร้าง และส่ง Landsat 7 ขึ้นสู่วงโคจรในเดือนเมษายน 1999 )

ภารกิจของ Landsat คือการสำรวจข้อมูล และเผยแพร่เพื่อการใช้ประโยชน์ของพลเรือน โดยได้มีการพัฒนาอุปกรณ์สำรวจบนดาวเทียมอย่างต่อเนื่อง ในช่วงแรกของโครงการ ดาวเทียม Landsat 1, 2 และ 3 ติดตั้งเครื่องมือสำรวจที่เรียกว่า MSS (Multi-Spectral Scanner) ดาวเทียมรุ่นต่อมา (Landsat 4 และ 5) ติดตั้งเครื่องมือสำรวจที่เรียกว่า TM (Thematic Mapper) และดาวเทียม Landsat 7 ติดตั้งอุปกรณ์ที่เรียกว่า ETM (Enhanced Thematic Mapper)

แหล่งข้อมูลอื่น
---------------

1.
ซาชิกิวาราชิ
**ซาชิกิวาราชิ** (ญี่ปุ่น: 座敷童子; โรมาจิ: *Zashiki-warashi*) ตามความเชื่อของญี่ปุ่นส่วนมากมักจะอยู่ในรูปเป็นเด็กผู้หญิงที่อายุน้อย ๆ ราว ๆ 5-14 ปี อาศัยอยู่ตามห้องของบ้านที่เก่า ๆ และตามอาคารต่าง ๆ บางครั้งจะวิ่งเล่นจนผู้อาศัยได้ยินเสียง บางครั้งจะออกมาเล่นกับเด็ก ๆ ซึ่งผู้ใหญ่จะมองไม่เห็น ซาชิกิวาราชิยังช่วยปกป้องเจ้าของบ้านจากภยันตรายต่าง ๆ รวมไปถึงสิ่งอัปมงคลที่จะมาย่างกรายเข้ามา ภายในบ้านที่ซาชิกิวาราชิอาศัยอยู่ 

เนื่องจากซาชิกิวาราชิจัดว่าเป็นผีประเภทหนึ่ง และมีพลังที่น่ากลัวของเทพอารักษ์ซึ่งมีทั้งคุณและโทษ มีเรื่องเล่าว่า หากซาชิกิวาราชิไปอาศัยอยู่ที่บ้านของใคร จะนำโชคลาภมหาศาล และความมั่งคั่งมาสู่บ้านหลังนั้น แต่เมื่อใดซาชิกิวาราชิจากบ้านนั้นไป ทรัพย์สมบัติและความเจริญรุ่งเรืองที่ซาชิกิวาราชินำมา จะมลายหายไปจนสิ้น และความพินาศจะมาเยือน

การที่ซาชิกิวาราชิจะเลือกอาศัยบ้านหลังไหนนั้น ไม่ทราบแน่ชัด แต่จะชอบเลือกบ้านที่ค่อนข้างเก่ามากกว่า สำหรับบ้านสมัยใหม่ซาชิกิวาราชิอาจจะเลือกเข้าอยู่บ้าง แต่ต้องไม่มีสำนักงานในตัวบ้าน เพราะซาชิกิวาราชิไม่ชอบกิจวัตรประจำวันที่อึกทึก ผู้คนพยายามที่จะสร้างห้องไว้ให้สำหรับซาชิกิวาราชิ โดยเฉพาะอย่างยิ่งตามโรงแรมและสำนักงาน โดยจะเป็นห้องที่เต็มไปด้วยตุ๊กตาและของเล่น แต่ความพยายามดังกล่าวมักสูญเปล่า

การจะให้ซาชิกิวาราชิอยู่กับบ้านใดบ้านหนึ่งนาน ๆ ต้องการการดูแลที่เหมาะสม ซาชิกิวาราชิไม่ชอบการเอาใจที่มากเกินไป เพราะว่าซาชิกิวาราชิมีนิสัยเหมือนเด็ก บางครั้งก็สร้างปัญหาให้ได้เหมือนกัน การพูดคุยอย่างสุภาพเป็นวิธีที่ดีกว่าการแสดงอารมณ์โกรธ เพราะความโกรธจะขับไล่ซาชิกิวาราชิไปเหมือนกัน

แหล่งข้อมูลอื่น
---------------

* ข้อมูลซาชิกิวาราชิ จาก obakemono.com (13/10/2007) (อังกฤษ)
* ข้อมูลซาชิกิวาราชิ จาก youkai library เก็บถาวร 2007-10-11 ที่ เวย์แบ็กแมชชีน (13/10/2007) (อังกฤษ)
**แอชลีย์ เออร์รอล วิลเลียมส์** (อังกฤษ: Ashley Errol Williams, เกิดวันที่ 23 สิงหาคม ค.ศ. 1984) เป็นอดีตนักฟุตบอลชาวเวลส์ ตำแหน่งกองหลัง และเคยเป็นกัปตันของทีมชาติเวลส์

โดยแอชลีย์ วิลเลียมส์เคยเป็นนักฟุตบอลในระดับเยาวชนของเวสต์บรอมมิช อัลเบียน แต่ไม่ได้รับการต่อสัญญาให้เป็นนักฟุตบอลอาชีพกับทีม จึงไปเล่นให้กับสโมสรฟุตบอลที่ลงแข่งในลีกระดับสมัครเล่นอย่างเฮดเนสฟอร์ด ทาวน์ ซึ่งขณะนั้นลงแข่งขันในเซาเทิร์นลีก โดยเขาทำงานประจำควบคู่ไปด้วย ก่อนที่ในปี ค.ศ. 2003 เขาจะได้เล่นในฟุตบอลลีกหรือลีกระดับอาชีพเป็นครั้งแรกเมื่อเขาได้เซ็นสัญญากับสต็อกพอร์ท เคาน์ตี ซึ่งแข่งขันในฟุตบอลลีกเซคกันด์ดิวิชั่น และได้รับการแต่งตั้งให้เป็นกัปตันทีมในเวลาต่อมา 

ในเดือนมีนาคม ค.ศ. 2008 วิลเลียมส์ย้ายไปเล่นให้กับสวอนซี ซิตีด้วยสัญญายืมตัว และมีส่วนช่วยให้ทีมคว้าแชมป์ฟุตบอลลีกวันและได้เลื่อนชั้น ทำให้สโมสรซื้อตัวเขามาร่วมทีมอย่างถาวรด้วยค่าตัวเป็นสถิติของสโมสรในขณะนั้นที่ 4 แสนปอนด์ โดยเขาลงสนามให้กับสวอนซีรวมทุกรายการมากถึง 352 นัด และพาทีมชนะในรอบเพลย์ออฟของฟุตบอลลีกแชมเปียนชิป ทำให้ได้เลื่อนชั้นสู่พรีเมียร์ลีกได้สำเร็จเป็นครั้งแรกในประวัติศาสตร์สโมสร นอกจากนี้เขายังสามารถคว้าแชมป์ฟุตบอลลีกคัพร่วมกับสโมสรได้ในปี ค.ศ. 2013 สร้างสถิติเป็นสโมสรฟุตบอลจากเวลส์สโมสรแรกที่คว้าแชมป์ฟุตบอลลีกคัพของอังกฤษ และได้ไปแข่งในยูฟ่ายูโรปาลีก

ปี ค.ศ. 2016 แอชลีย์ วิลเลียมส์ ย้ายไปเล่นให้กับเอฟเวอร์ตัน โดยลงเล่นในพรีเมียร์ลีกให้กับทีม 2 ฤดูกาล ก่อนจะถูกสโตก ซิตียืมตัวไปเล่นในอีเอฟแอลแชมเปียนชิปในฤดูกาล 2018–2019

ส่วนการลงเล่นในระดับชาติแม้ว่าแอชลีย์ วิลเลียมส์ จะเกิดที่ประเทศอังกฤษ แต่การที่คุณตาของเขาเป็นชาวเวลส์ทำให้เขาเลือกเล่นให้กับทีมชาติเวลส์ โดยเขาเป็นหนึ่งในผู้เล่นทีมชาติเวลส์ชุดที่เข้าถึงรอบรองชนะเลิศในฟุตบอลชิงแชมป์แห่งชาติยุโรป 2016 ที่ประเทศฝรั่งเศส

ชีวิตส่วนตัว แอชลีย์ เป็นบุตรชายของนายเออร์รอล และนางลิน วิลเลียมส์ เขาแต่งงานกับวาเนซซ่า และมีลูกชาย 2 คน คือซาเวียร์ และ ราฟาเอล วิลเลียมส์

อ้างอิง
-------

1. 1 2  Hugman, Barry J. บ.ก. (2010). *The PFA Footballers' Who's Who 2010–11*. Mainstream Publishing. p. 437. ISBN 978-1-84596-474-0.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แอชลีย์ วิลเลียมส์**

* ,10354~29596, 00.html Ashley Williams profile[*ลิงก์เสีย*] at Swansea City A.F.C.
* Ashley Williams profile เก็บถาวร 2016-05-08 ที่ เวย์แบ็กแมชชีน at Football Association of Wales
* สถิติของ Ashley Williams ที่ Soccerbase
* Ashley Williams ที่ National-Football-Teams.com

| * ด
* ค
* ก
รายชื่อนักกีฬาทีมชาติเวลส์ – รอบรองชนะเลิศ ฟุตบอลชิงแชมป์แห่งชาติยุโรป 2016 |
| --- |
| 
* 1 เฮนเนสซีย์
* 2 กันเทอร์
* 3 เทย์เลอร์
* 4 เดวิส
* 5 เชสเตอร์
* 6 อ. วิลเลียมส์ (c)
* 7 แอลเลน
* 8 คิง
* 9 ร็อบสัน-คานู
* 10 แรมซีย์
* 11 เบล
* 12 โวน วิลเลียมส์
* 13 จอร์จ วิลเลียมส์
* 14 เอดเวิดส์
* 15 ริชาดส์
* 16 เลดลีย์
* 17 คอตเทอริลล์
* 18 โวกส์
* 19 คอลลินส์
* 20 จอน วิลเลียมส์
* 21 วอร์ด
* 22 วอน
* 23 เชิร์ช
* ผู้ฝึกสอน: โคลแมน

 | เวลส์ |
คุณหญิง**แร่ม พรหโมบล บุณยประสพ** เป็นเนติบัณฑิตหญิงคนแรกของประเทศไทย อดีตสมาชิกสภาผู้แทนราษฎรจังหวัดภูเก็ต 2 สมัย อดีตสมาชิกวุฒิสภา อดีตเลขาธิการพรรคท้องถิ่นก้าวหน้า

ประวัติ
-------

คุณหญิงแร่ม พรหโมบล บุณยประสพ (สกุลเดิม พรหโมบล) เกิดเมื่อวันที่ 10 เมษายน พ.ศ. 2454 ที่ย่านหลังวังบูรพา กรุงเทพมหานคร เป็นธิดาคนโตของพันตำรวจเอก พระยาบุเรศผดุงกิจ (รวย พรหโมบล) อดีตอธิบดีกรมตำรวจ กับพร้อม พรหโมบล มีพี่น้องร่วมบิดามารดา 5 คน และพี่น้องต่างมารดา 13 คน คุณหญิงแร่ม สมรสกับอุดม บุณยประสพ บุตรพระยาบุณยธรรมธาดา (บุญ บุณยประสพ) กับคุณหญิงเมี้ยน มีบุตรธิดา 2 คน หนึ่งในนั่นคือ อรนุช โอสถานนท์ อดีตรัฐมนตรีช่วยว่าการกระทรวงพาณิชย์ 

คุณหญิงแร่ม สำเร็จการศึกษาชั้นมัธยมปีที่ 8 จากโรงเรียนเซนต์โยเซฟคอนเวนต์ เมื่อปี 2471 จากนั้นเข้าเรียนกฎหมายในโรงเรียนกฎหมาย กระทรวงยุติธรรม จนสำเร็จการศึกษาเป็นเนติบัณฑิตสตรีคนแรกของประเทศไทย ในปี 2473 ต่อมาได้ประกอบอาชีพทนายความ เนื่องจากในยุคนั้นยังไม่เปิดโอกาสให้สตรีสอบเป็นตุลาการ และอัยการ

การเมือง
--------

แร่ม พรหโมบล บุณยประสพ ได้รับเลือกตั้งเป็นสมาชิกสภาผู้แทนราษฎรจังหวัดภูเก็ต ครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 โดยไม่สังกัดพรรคการเมืองทั้ง 2 สมัย 

ในปี พ.ศ. 2514 ได้ร่วมกับนายชำนาญ ยุวบูรณ์ ก่อตั้งพรรคท้องถิ่นก้าวหน้า ขึ้น โดยเธอรับตำแหน่งเป็นเลขาธิการพรรค

ถึงแก่อนิจกรรม
--------------

คุณหญิงแร่ม ถึงแก่อนิจกรรม เมื่อวันที่ 22 กรกฎาคม พ.ศ. 2551 มีพิธีพระราชทานเพลิงศพเมื่อวันที่ 29 กันยายน พ.ศ. 2551 ณ เมรุหลวงหน้าพลับพลาอิศริยาภรณ์ วัดเทพศิรินทราวาส

เครื่องราชอิสริยาภรณ์
---------------------

* พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2527 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
* พ.ศ. 2531 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายใน)

อ้างอิง
-------

1. 1 2  เสี้ยวหนึ่งแห่งความทรงจำ ของคุณหญิงแร่มฯ
2. ↑  หนังสืออนุสรณ์ในงานพระราชทานเพลิงศพ คุณหญิงแร่ม พรหโมบล บุณยประสพ ม.ป.ช.ม.ว.ม.ต.จ.
3. ↑  ประกาศกระทรวงมหาดไทย เรื่อง ผลการเลือกตั้งสมาชิกสภาผู้แทนราษฎรทั่วไป พ.ศ. ๒๕๐๐ ครั้งที่ ๒
4. ↑
5. ↑  "ประกาศกระทรวงมหาดไทย เรื่อง จดทะเบียนพรรคการเมือง (พรรคท้องถิ่นก้าวหน้า)" (PDF). คลังข้อมูลเก่าเก็บจากแหล่งเดิม (PDF)เมื่อ 2018-06-12. สืบค้นเมื่อ 2020-05-11.
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-04-13 ที่ เวย์แบ็กแมชชีน, เล่ม ๑๐๖ ตอนที่ ๒๑๔ ง ฉบับพิเศษ หน้า ๔, ๔ ธันวาคม ๒๕๓๒
7. ↑  ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2022-05-06 ที่ เวย์แบ็กแมชชีน, เล่ม ๑๐๒ ตอนที่ ๑๗ ง ฉบับพิเศษ หน้า ๔๗, ๘ กุมภาพันธ์ ๒๕๒๘
8. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์[*ลิงก์เสีย*], เล่ม ๑๐๕ ตอนที่ ๗๒ ง ฉบับพิเศษ หน้า ๖, ๔ พฤษภาคม ๒๕๓๑
**ฆูลิโอ กอร์ตาซาร์** (สเปน: *Julio Cortázar*) หรือชื่อเกิด **ฆูลิโอ โฟลเรนซิโอ กอร์ตาซาร์** (*Julio Florencio Cortázar*; 26 สิงหาคม ค.ศ. 1914 – 12 กุมภาพันธ์ ค.ศ. 1984) เป็นนักแต่งนวนิยาย นักเขียนเรื่องสั้น และนักเขียนความเรียงชาวอาร์เจนตินา เป็นที่รู้จักจากการเป็นผู้ริเริ่มกลุ่มลาตินอเมริกันบูม กอร์ตาซาร์มีอิทธิพลต่อนักอ่านลาตินอเมริกาอย่างแท้จริง รวมถึงอิทธิพลต่อนักเขียนในอเมริกาและยุโรป

เขาถือเป็นหนึ่งในนักเขียนที่มีความคิดสร้างสรรค์ที่สุดและไม่เหมือนใคร ณ เวลานั้น ยังเป็นปรมาจารย์ด้านประวัติศาสตร์ ผู้เขียนร้อยแก้วและเรื่องสั้นได้ดั่งบทกวี และผู้สร้างสรรค์นวนิยายที่สำคัญในทิศทางใหม่ที่ได้สร้างงานประพันธ์สู่โลกลาตินอเมริกาโดยเปลี่ยนรูปแบบดั้งเดิมผ่านการเล่าเรื่องโดยหลีกหนีเส้นตรง ในด้านเนื้อหาของงาน เป็นการเดินทางสู่ขอบเขตระหว่างความเป็นจริงกับเรื่องจินตนาการ มักมีแนวเรื่องเกี่ยวกับสัจนิยมมหัศจรรย์ (magical realism) และคติเหนือจริง

เขาใช้ชีวิตในวัยเด็กและวัยรุ่นที่อาร์เจนตินา จากนั้นหลังคริสต์ทศวรรษ 1950 ใช้ชีวิตที่ยุโรป เขาอาศัยอยู่ที่อิตาลี สเปน สวิตเซอร์แลนด์ และฝรั่งเศส ที่นี่เขาตั้งถิ่นฐานเมื่อปี ค.ศ. 1951 และเขียนผลงานหลายชิ้นที่นี่

อ้างอิง
-------

1. ↑  Montes-Bradley, Eduardo. "Cortázar sin barba". Editorial Debate. Random House Mondadori. p. 35, Madrid. 2005.
2. ↑  Valenzuela, Luisa; Jozef, Bella; Sicard, Alain (2002). *Julio Cortázar desde tres perspectivas* (ภาษาสเปน). UNAM. ISBN 978-970-32-0348-2.
3. ↑  "Julio Cortazar - Pagina Oficial". *web.archive.org*. 2009-03-25. คลังข้อมูลเก่าเก็บจากแหล่งเดิมเมื่อ 2009-03-25. สืบค้นเมื่อ 2020-02-12.`{{cite web}}`: CS1 maint: bot: original URL status unknown (ลิงก์)
4. ↑  "Julio Cortazar - Pagina Oficial". *web.archive.org*. 2009-03-25. คลังข้อมูลเก่าเก็บจากแหล่งเดิมเมื่อ 2009-03-25. สืบค้นเมื่อ 2020-02-12.`{{cite web}}`: CS1 maint: bot: original URL status unknown (ลิงก์)
**แร้งเทาหลังขาว** (อังกฤษ: The Indian White-rumped Vulture; ชื่อวิทยาศาสตร์: *Gyps bengalensis*) นกล่าเหยื่อจำพวกอีแร้งชนิดหนึ่ง

ลักษณะ
------

จัดเป็นนกขนาดใหญ่ชนิดหนึ่ง ลำตัวยาวถึง 90 เซนติเมตร สีลำตัวดำแกมสีน้ำตาล บริเวณส่วนหัวและลำคอไม่มีขนปกคลุมเป็นแผ่นหลังสีคล้ำตอนล่างของคอมีขนเป็นวงสีขาวรอบหลังตอนล่างและโคนหางสีขาวเด่นชัดบริเวณด้านในของต้นขามีแต้มสีขาวซึ่งจะเห็นได้ชัดขณะเกาะยืน นกอายุน้อยลำตัวสีน้ำตาลออกแดงหรือสีน้ำตาลเข้มไม่มีแถบสีขาวเลย

พฤติกรรมและการขยายพันธุ์
------------------------

กินซากสัตว์เป็นอาหาร ทำรังในเดือนพฤศจิกายนและธันวาคมจนถึงเดือนกุมภาพันธ์ ทำรังบนยอดไม้สูง เคยพบทำรังบนยอดต้นมะพร้าว วางไข่ครั้งละ 1 ฟอง ทั้งสองเพศช่วยกันทำรังและกกไข่

การกระจายพันธุ์
---------------

มีการแพร่กระจายพันธุ์ตั้งแต่ภูมิภาคเอเชียใต้, จีนด้านตะวันออกเฉียงใต้ และทั่วภูมิภาคเอเชียตะวันออกเฉียงใต้ ในป่าชุมนุมใกล้กับที่อยู่ของมนุษย์เคยพบมีชุกชุมทั่วไปในบริเวณที่ราบชอบเกาะอยู่ในฝูงใหญ่บนต้นไม้ตามลาดเขาและต้นไม้สูงตามชายป่าหรือริมไร่นา สำหรับในประเทศไทย แร้งเทาหลังขาวเป็นนกที่หาดูได้ยากมาก มีรายงานการพบแร้งชนิดนี้ที่เขตรักษาพันธุ์สัตว์ป่าทุ่งใหญ่-ห้วยขาแข้ง ในเขตจังหวัดตากและจังหวัดอุทัยธานี ที่ใกล้โรงฆ่าสัตว์ จังหวัดปัตตานี และที่ทุ่งนาริมถนนในจังหวัดชัยภูมิ เป็นต้น

สถานะอนุรักษ์
-------------

ปัจจุบัน แร้งเทาหลังขาว เป็นนกที่หาได้ยากมากในประเทศไทย จึงถูกจัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535 เช่นเดียวกับแร้งและนกในกลุ่มเดียวกันนี้ชนิดอื่น ๆ

อ้างอิง
-------

1. ↑  ["จาก [[IUCN]] (อังกฤษ)". คลังข้อมูลเก่าเก็บจากแหล่งเดิมเมื่อ 2013-08-30. สืบค้นเมื่อ 2012-11-01. จาก IUCN (อังกฤษ)]
2. ↑  "อีแร้งเทาหลังขาว". เก็บจากแหล่งเดิมเมื่อ 2012-01-17. สืบค้นเมื่อ 2012-01-17.

คอมมอนส์ มีภาพและสื่อเกี่ยวกับ:  
**แร้งเทาหลังขาว**

แหล่งข้อมูลอื่น
---------------

 ข้อมูลที่เกี่ยวข้องกับ Gyps bengalensis ที่วิกิสปีชีส์
รูปแสดงลักษณะของดินบรรพกาล
**ดินบรรพกาล** (อังกฤษ: paleosol) หมายถึง ดินที่ถูกปกคลุมด้วยหินละลาย (lava) เป็นส่วนหนึ่งของลักษณะทางธรณีวิทยา อาจเรียกดินนี้ว่า ดินเก่า ซึ่งหมายถึง ดินที่เกิดมาบนผิวโลกนานมากแล้ว แต่ต่อมาถูกปกคลุมไว้ ดินบรรพกาล คือ ดินที่เกิดอยู่ในภูมิประเทศของอดีตกาล มีลักษณะสัณฐานเฉพาะตัว ที่เป็นผลมาจากสภาพแวดล้อมของการเกิดดินในอดีต ที่ไม่ปรากฏในบริเวณนั้นแล้ว กระบวนการเกิดดินในอดีต อาจมาจากการเปลี่ยนแปลงของสภาพแวดล้อมภายนอก หรือการหยุดชะงักของกระบวนการเกิดดินโดยการฝังกลบ 

ดินบรรพกาลอาจถูกจัดเป็นส่วนที่เหลือ (relic) ดังปรากฏให้เห็นบนพื้นดินและไม่มีการแปรเปลี่ยนอย่างรุนแรงของลักษณะสัณฐานโดยกระบวนการเกิดดิน ดินบรรพกาลที่ปรากฏให้เห็นบนพื้นผิวเป็นดินที่เคยถูกทับถมและโผล่ขึ้นจากการกร่อน ซึ่งมักพบเห็นบ่อยในแหล่งสะสมตัวของตะกอนที่ยังไม่แข็งตัว (unconsolidate sediment) ในยุคควอเทอร์นารี (Quaternary) เราสามารถนำเอาความแตกต่างและการกระจายตัวของดินเก่ามาใช้ในการเทียบเคียงและหาอายุของชั้นหินได้ และยังเป็นหลักฐานเกี่ยวกับสภาพภูมิประเทศ พืชพรรณที่ปกคลุมและสภาพภูมิอากาศในอดีตได้ดีอีกด้วย สำหรับประเทศไทยมีหลายแห่งที่พบว่ามีดินบรรพกาลนี้อยู่ เช่น อำเภอสบปราบ จังหวัดลำปาง และ จังหวัดบุรีรัมย์ พบว่าดินบรรพกาลนี้ถูกปิดทับด้วยหินละลายบะซอลต์ อายุประมาณ 0.5-2 ล้านปี

อ้างอิง
-------

* รศ.ดร.ปัญญา จารุศิริ และคณะ. 2545. *ธรณีวิทยากายภาพ*. คณะวิทยาศาสตร์ จุฬาลงกรณ์มหาวิทยาลัย.
* พจนานุกรมศัพท์ธรณีวิทยา ฉบับราชบัณฑิตยสถาน
* Glossary of Geology
* Radiometric Dating,Paleosols and the Geologic Column
พื้นที่เขตผู้ว่าการมอนเตเนโกรของอิตาลีถูกนาซีเยอรมนียึดครองเมื่อเดือนกันยายน ค.ศ. 1943 ภายหลังจากการสงบศึกกัสซีบีเล ซึ่งราชอาณาจักรอิตาลีได้ยอมจำนนและเข้าร่วมต่อฝ่ายสัมพันธมิตร เมื่อกองกำลังของอิตาลีล่าถอยออกจากเขตผู้ว่าการและพื้นที่ข้างเคียง กองทัพเยอรมันจึงเข้ายึดครองมอนเตเนโกร พร้อมกับแอลเบเนียและดินแดนส่วนที่เหลืออยู่ จนกระทั่งการล่าถอยของฝ่ายอักษะในเดือนธันวาคม ค.ศ. 1944

ในระหว่างการยึดครอง พื้นที่แห่งนี้ถูกวิลเฮ็ล์ม ไคเพอร์ ปกครองในฐานะผู้แทนสามัญ ซึ่งในตอนแรกเขาอยู่ภายใต้การบัญชาการของ "ผู้บัญชาการทหารแอลเบเนียและมอนเตเนโกร" ธีโอดอร์ กีบ จนถึงฤดูใบไม้ผลิ ค.ศ. 1944 จากนั้นการปกครองพื้นที่มอนเตเนโกรของไคเพอร์ก็เป็นอิสระและอยู่ภายใต้การบัญชาการโดยตรงจากผู้บัญชาการทหารสูงสุดแห่งยุโรปตะวันออกเฉียงใต้อเล็คซันเดอร์ เลอร์ ต่อมาในเดือนตุลาคม ค.ศ. 1943 ลูโบเมียร์ วุคซาโนวิช ได้ก้าวขึ้นมาเป็นประธานคณะบริหารสูงสุด และได้รับการแต่งตั้งอย่างเป็นทางการในเดือนพฤศจิกายนปีเดียวกัน 

มีการต่อสู้กันระหว่างกองกำลังเยอรมันและผู้ร่วมมือตามท้องถิ่นของมอนเตเนโกรกับพลพรรคยูโกสลาเวีย ซึ่งภายหลังจากการถอนกำลังของเยอรมนีออกจากมอนเตเนโกรไปออสเตรีย ผู้นำฟาสซิสต์ เซคูลา ดรีเจวิช มีความพยายามที่จะก่อตั้งรัฐบาลพลัดถิ่นในประเทศเพื่อนบ้านอย่างโครเอเชีย ซึ่งเป็นรัฐกึ่งอารักขาของเยอรมนี อีกทั้ง ดรีเจวิช ยังได้ก่อตั้งกองทัพแห่งชาติมอนเตเนโกร โดยกองกำลังนี้ได้รับวางระเบียบจากตัวเขาและผู้นำฟาสซิสต์โครเอเชีย อานเต ปาเวลิช อย่างไรก็ตาม รัฐบาลพลัดถิ่นของเขาหรือเป็นที่รู้จักกันในชื่อ "คณะแห่งรัฐมอนเตเนโกร" ถูกยุบเลิกภายหลังการล่มสลายลงของรัฐบาลฟาสซิสต์โครเอเชีย 

ในเวลาต่อมามอนเตเนโกรถูกพลพรรคยูโกสลาเวียของยอซีป บรอซ ตีโต ยึดครอง และกลายเป็นส่วนหนึ่งของสหพันธ์ประชาธิปไตยยูโกสลาเวีย

อ้างอิง
-------

1. ↑  Tomasevich 2001, pp. 138–148.

บรรณานุกรม
----------

* Roberts, Walter R. (1987). *Tito, Mihailović and the Allies: 1941–1945*. New Brunswick, New Jersey: Duke University Press. ISBN 978-0-8223-0773-0.
* Tomasevich, Jozo (1975). *War and Revolution in Yugoslavia, 1941–1945: The Chetniks*. Stanford, California: Stanford University Press. ISBN 978-0-8047-0857-9.
* Tomasevich, Jozo (2001). *War and Revolution in Yugoslavia, 1941–1945: Occupation and Collaboration*. Stanford, California: Stanford University Press. ISBN 978-0-8047-3615-2.
การใส่แว่นกันแดดภายใต้แสงอาทิตย์: เลนส์ขนาดใหญ่ช่วยป้องกันได้ดี แต่ขาแว่นแบบกว้างจำเป็นต้องใช้เพื่อป้องกัน "แสงรบกวน" ที่มาจากด้านข้าง
**แว่นกันแดด** เป็นอุปกรณ์ถนอมสายตารูปแบบหนึ่งที่ออกแบบมาเพื่อป้องกันอันตรายหรืออาการระคายเคืองตาจากแสงอาทิตย์ และแสงพลังงานสูง (HEV) บางครั้งมีหน้าที่ช่วยเหลือด้านการมองเห็น โดยจะมีเลนส์ที่เป็นสีสัน กรองแสง และทำให้มืด

ผู้เชี่ยวชาญด้านการดูแลสุขภาพแนะนำให้ป้องกันดวงตาเมื่อใดก็ตามที่แสงอาทิตย์ส่อง เพื่อป้องกันสายตาจากรังสีอัลตราไวโอเลต (UV) และแสงสีฟ้า ที่อาจทำให้เกิดปัญหาทางสายตาได้ แว่นกันแดดเป็นสิ่งจำเป็นทันทีหลังจากได้รับการผ่าตัด เช่น อินทราเลสิก (IntraLASIK) และเป็นที่แนะนำให้ใช้ตามเวลาที่กำหนดในพื้นที่ที่เต็มไปด้วยฝุ่นละออง ขณะออกจากบ้านหรืออยู่หน้าจอโทรทัศน์ หรือคอมพิวเตอร์หลังจากผ่าตัดเลเส็ก (LASEK) แว่นกันแดดได้เข้ามามีบทบาทกับผู้มีชื่อเสียง และนักแสดงภาพยนตร์ หากเขาต้องการปกปิดตัวตน ตั้งแต่คริสต์ทศวรรษ 1940 แว่นกันแดดได้รับความนิยม ถือว่าเป็นเครื่องประดับตามแฟชัน โดยเฉพาะตามชายหาด นอกเหนือจากนี้ แว่นกันแดดยังเป็นสิ่งที่หลายคนนั้นขาดไม่ได้ เพราะถือเป็นหนึ่งในเครื่องแต่งกายที่จะช่วยเสริมให้ผู้ส่วมใส่นั้นดูดียิ่งขึ้น

อ้างอิง
-------

1. ↑  Ellis, Rachel (2010-06-01). "How making your child wear sunglasses could save their sight". *Eye Care Trust Organization UK*. Daily Mail. สืบค้นเมื่อ 2010-10-19.
**ถนนจักรพงษ์** (อักษรโรมัน: *Thanon Chakrabongse*) เริ่มตั้งแต่ถนนเจ้าฟ้าถึงสะพานนรรัตน์สถาน (สะพานข้ามคลองรอบกรุง) เป็นเส้นแบ่งเขตการปกครองระหว่างแขวงชนะสงครามกับแขวงตลาดยอด เขตพระนคร กรุงเทพมหานคร

ถนนจักรพงษ์เป็นถนนที่พระบาทสมเด็จพระจุลจอมเกล้าเจ้าอยู่หัวโปรดเกล้าฯ ให้สร้างขึ้น โดยทรงใช้วิธีการให้เจ้าของที่ดินริมถนนที่จะตัดขึ้นใหม่ออกเงินตัดถนนเอง แล้วพระราชทานนามว่า ถนนจักรพงษ์ ซึ่งมาจากพระนามของจอมพล สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ต้นราชสกุลจักรพงษ์ พระราชโอรสซึ่งประสูติจากสมเด็จพระศรีพัชรินทราบรมราชินีนาถ พระบรมราชชนนี พระพันปีหลวง ถนนจักรพงษ์เป็นถนนที่ตัดผ่านย่านการค้าสำคัญของกรุงเทพมหานครคือย่านบางลำพู

อ้างอิง
-------

* เสือสมิง, อาลี (2011-11-15). "ชุมชนมุสลิมคลองบางลำภู, บ้านตึกดิน และคลองมหานาค". *อาลี เสือสมิงดอตโออาร์จี*.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ถนนจักรพงษ์**

* แผนที่และภาพถ่ายทางอากาศของ ถนนจักรพงษ์
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 13°45′38″N 100°29′48″E﻿ / ﻿13.760679°N 100.496609°E﻿ / 13.760679; 100.496609
**แสงมณี พี.เค.แสนชัยมวยไทยยิม** มีชื่อจริงคือ **พงศกร สิทธิเดช** เกิดเมื่อวันที่ 20 มีนาคม พ.ศ. 2540 เป็นชาวอำเภอมัญจาคีรี จังหวัดขอนแก่น เป็นทั้งนักมวยไทยและนักมวยสากลสมัครเล่นชาวไทย

แสงมณีเริ่มชกมวยเมื่ออายุ 7 ขวบ โดยบิดาของเขาเคยเป็นนักมวยไทยมาก่อน ในชื่อ เพลงศึก สุรสีห์ปียะ โดยบิดาของเขาได้ถ่ายทอดทักษะมวยไทยให้เขา เคยเดินสายชกตามที่ต่างๆ โดยเป็นนักมวยที่คว้าเงินเดิมพันมากที่สุดทั้งๆที่น้ำหนักยังน้อยแค่ 25 กิโลกรัม

แสงมณีเริ่มมีชื่อเสียงเมื่อ พลตำรวจตรี ดร. เสวก ปิ่นสินชัย โปรโมเตอร์เจ้าของรายการศึกอัศวินดำ ที่ถ่ายทอดสดทางสถานีโทรทัศน์โมเดิร์นไนน์ นำแสงมณีมาสร้างสรรค์โดยจัดชกในมวยรอบ "ทารกเงินล้าน" และสามารถคว้าแชมป์มวยรอบนั้นมาได้

แสงมณีพัฒนาฝีมือขึ้นเรื่อยๆ จนสามารถสร้างชื่อในเวทีมวยมาตรฐานในกรุงเทพมหานครได้ บิดาจึงนำแสงมณีไปให้พันตำรวจโทสุทธิชัย เทียนโพธิ์ เป็นผู้ดูแล พร้อมทั้งส่งแสงมณีเข้าเรียนที่โรงเรียนมัธยมนาคนาวาอุปถัมภ์ โดยทุกครั้งที่แสงมณีชกจะทำการซ้อมที่ค่ายมวย 13 เหรียญพระรามเก้า พร้อมกันนั้นแสงมณีได้พัฒนาฝีมือจนผงาดเป็นนักมวยไทยค่าตัวเงินแสน เคยครองแชมป์มวยไทย 4 รุ่นด้วยกัน (ลุมพินี 1 รุ่น ราชดำเนิน 3 รุ่น) ในระยะเวลาไม่ถึง 10 เดือน

หลังจากประสบความสำเร็จในแบบมวยไทย แสงมณีหันไปชกมวยสากลสมัครเล่นให้กับทีมชาติไทย โดยในรายการมวยสากลสมัครเล่นชิงชนะเลิศแห่งเอเชีย 2014 แสงมณีตกรอบ 8 คนสุดท้าย ทำให้แสงมณีหันไปชกมวยไทยต่อ โดยสามารถคว้าแชมป์มวยรอบ 4 คน รายการคิงส์ไฟต์เตอร์ ในรายการ ศึกลุมพินีแชมเปียนเกริกไกร นัดปฐมฤกษ์ของสนามมวยเวทีลุมพินีแห่งใหม่ รามอินทรา เมื่อวันที่ 28 กุมภาพันธ์ พ.ศ. 2557 

เมื่อวันที่ 1 ธันวาคม พ.ศ. 2557 แสงมณีขึ้นชกในรายการศึกวันทรงชัยที่เวทีมวยราชดำเนินกับ ธนญชัย ท.แสงเทียนน้อย ซึ่งเคยเจอกันมาแล้ว 3 ครั้ง โดยครั้งนี้ธนญชัยเป็นฝ่ายชนะคะแนน และหลังการชกวันนั้น แสงมณีได้หมดสติขึ้นมาจนต้องนำตัวส่งโรงพยาบาล ซึ่งเชื่อว่าน่าจะถูกวางยา

เกียรติประวัติ
--------------

* แชมป์รุ่นมินิมั่มเวท สนามมวยเวทีลุมพินี (พ.ศ. 2555)
* แชมป์รุ่นไลต์ฟลายเวท เวทีมวยราชดำเนิน (พ.ศ. 2555)
* แชมป์รุ่นฟลายเวท เวทีมวยราชดำเนิน (พ.ศ. 2555)
* แชมป์รุ่นซูเปอร์ฟลายเวท เวทีมวยราชดำเนิน (พ.ศ. 2556)
* แชมป์มวยรอบ 4 คน คิงส์ไฟเตอร์ สนามมวยเวทีลุมพินี (28 กุมภาพันธ์ พ.ศ. 2557)
* เยาวชนดีเด่นด้านกีฬาจากเขตสวนหลวง และเยาวชนดีเด่นด้านกีฬาจากกรุงเทพมหานคร (พ.ศ. 2555)
* เยาวชนต้นแบบมวยไทยจากสมาคมผู้สื่อข่าวอาชญากรรมแห่งประเทศไทย (พ.ศ. 2556)

อ้างอิง
-------

1. 1 2 3 4 5 6 7 8 9  รายงานพิเศษ "ขวัญใจนักเรียน" แสงมณี ส.เทียนโพธิ์ "ไอ้หนูมหัศจรรย์วงการมวย", สยามสปอร์ต.
2. ↑  "แสงมณี" ไม่ท้อล่าเหรียญอลป.[*ลิงก์เสีย*], มวยไทย2000.
3. 1 2  "แสงมณี" รีเทิร์นซิวแชมป์ "คิงส์ไฟเตอร์" ลุมพินีฯ[*ลิงก์เสีย*], เอเอสทีวีผู้จัดการออนไลน์.
4. ↑  ช็อก! แสงมณีถูกหามส่งรพ.หลังพ่ายะนญชัย, สยามสปอร์ต.
แผนที่แสดงกรณีพิพาทเรื่องอาณาเขตกัศมีร์
**กรณีพิพาทเรื่องอาณาเขต** (อังกฤษ: territorial dispute) เป็นการที่องค์กรซึ่งเป็นรัฐชาติตั้งแต่สององค์กรหรือกว่านั้นขัดแย้งกันเรื่องการครอบครองอาณาเขต หรือเป็นความขัดแย้งจากการที่รัฐเกิดใหม่หรือผู้เข้ายึดครองอ้างว่า ดินแดนใด ๆ เป็นอาณาเขตของตน เพราะตนได้ดินแดนนั้นมาจากรัฐอื่น และตนไม่รับรองการมีอยู่ของรัฐอื่นนั้นอีก (รัฐอื่นนั้นกลายเป็นของตนแล้ว)

กรณีพิพาทเรื่องอาณาเขตมักเกี่ยวข้องกับการครอบครองทรัพยากรธรรมชาติ เช่น แม่น้ำ ไร่สวนเรือกนาอันอุดมสมบูรณ์ หรือขุมน้ำมัน และอาจถูกขับเคลื่อนด้วยอุดมคติทางการเมือง วัฒนธรม ศาสนา หรือชาตินิยม ทั้งมักเป็นผลมาจากข้อความเคลือบคลุมในสนธิสัญญากำหนดอาณาเขตเดิม

กรณีพิพาทเรื่องอาณาเขตยังเป็นสาเหตุหลักของสงครามและการก่อการร้าย เพราะรัฐทั้งหลายมักพยายามจะอ้างอำนาจอธิปไตยเหนือดินแดนใด ๆ โดยเข้ารุกรานดินแดนนั้น ขณะที่องค์กรซึ่งยังไม่เป็นรัฐชาติก็มักพยายามก่อการร้ายเพื่อสร้างอิทธิพลเหนือกิจกรรมทางการเมือง อย่างไรก็ดี กฎหมายระหว่างประเทศไม่สนับสนุนให้รัฐใช้กำลังผนึกดินแดนรัฐอื่นเข้าสู่รัฐตน เช่น กฎบัตรสหประชาชาติระบุว่า

> "ในการสัมพันธ์ระหว่างประเทศของตนนั้น ให้สมาชิกทั้งหลายงดเว้นจากการคุกคามหรือใช้กำลังต่อบูรณภาพแห่งอาณาจักรหรือต่อความเป็นเอกราชทางการเมืองของรัฐใด ๆ หรือด้วยอาการใดที่ไม่ชอบด้วยวัตถุประสงค์ของสหประชาชาติ"
> 
> 

> "All Members shall refrain in their international relations from the threat or use of force against the territorial integrity or political independence of any state, or in any other manner inconsistent with the Purposes of the United Nations."
> 
> 

บางครั้งเมื่ออาณาเขตไม่แน่ชัด คู่พิพาทอาจกำหนดเส้นควบคุม (line of control) ไว้เป็นเขตแดนระหว่างประเทศในทางนิตินัย เช่น กรณีอักไสชิน ช่องแคบไต้หวัน และกัศมีร์ แต่การกำหนดเส้นควบคุมนี้ แม้กระทำกันชัดเจนมั่นคง ก็ไม่มีผลเป็นการตกลงเขตแดนระหว่างประเทศโดยชอบธรรม

ในกรณีพิพาทเรื่องอาณาเขตนั้น ยังมีศัพท์บางศัพท์ คือ

* การขัดกันของเขตแดน (border conflict) หรือกรณีพิพาทเรื่องเขตแดน (border dispute) หมายถึง กรณีที่ดินแดนซึ่งมีเขตจำกัดนั้นประชิดรัฐหลายรัฐ หรือมีดินแดนแทรก (enclave) เกิดขึ้นมาในรัฐรัฐหนึ่ง แล้วรัฐสองรัฐหรือกว่านั้นอ้างสิทธิเหนือดินแดนดังกล่าว แต่ไม่รวมถึงการอ้างอำนาจอธิปไตยเหนือรัฐรัฐหนึ่งเต็มรัฐ เช่น กรณีที่สาธารณรัฐประชาชนจีนอ้างอำนาจอธิปไตยเหนือสาธารณรัฐจีน
* อาณาเขตที่ถูกยึดครอง (occupied territory) หมายถึง ดินแดนซึ่งถูกรัฐเอกราชรัฐหนึ่งเข้าควบคุม โดยที่ดินแดนนั้นอยู่นอกเหนืออาณาเขตที่ยอมรับกันว่าเป็นของรัฐดังกล่าวอยู่แล้ว
* อุดมการณ์เรียกร้องดินแดนของชนชาติเดียวกัน (irredentism) เกี่ยวพันกับข้อเรียกร้องทางอาณาเขตซึ่งคู่กรณีฝ่ายหนึ่งชอบที่จะยกขึ้นอ้างได้โดยอาศัยความสัมพันธ์ทางวัฒนธรรมหรือชาติพันธุ์ที่มีมาแต่เดิม

ดูเพิ่ม
-------

* รายชื่อกรณีพิพาทเรื่องอาณาเขต
* รายชื่อการขัดกันของเขตแดน

อ้างอิง
-------

* WorldStatesman – the listing of territorial disputes
* Territorial disputes เก็บถาวร 2011-05-14 ที่ เวย์แบ็กแมชชีน in CIA World Factbook
* USState Department/ FloridaStateUniversity International Border Studies เก็บถาวร 2008-09-24 ที่ เวย์แบ็กแมชชีน

แหล่งข้อมูลอื่น
---------------

* Lectures by Malcolm Shaw entitled *The International Legal Principles Relating to Territorial Disputes: The Acquisition of Title to Territory* and *Settling Territorial Disputes* in the Lecture Series of the United Nations Audiovisual Library of International Law
**ลอว์เรนซ์ แคลกซตัน ฟลินต์** หรือ **แลร์รี ฟลินต์** (1 พฤศจิกายน ค.ศ. 1942 – 10 กุมภาพันธ์ ค.ศ. 2021) นักธุรกิจผู้จัดพิมพ์ชาวอเมริกัน เป็นผู้บริหารสูงสุดของแลร์รีฟลินต์พับลิเคชันส์ ผู้จัดพิมพ์นิตยสารฮัสเลอร์ และสื่อลามกอื่น ๆ ได้รับการจัดอันดับโดยนิตยสารแอรีนา ในปี ค.ศ. 2003 ติดอันดับหนึ่งจาก "รายชื่อ 50 บุคคลที่มีอิทธิพลในแวดวงสื่อลามก" 

ฟลินต์เกิดที่รัฐเคนทักกี เริ่มทำธุรกิจตั้งแต่อายุ 23 ปี โดยเริ่มจากกิจการบาร์เหล้าในปี ค.ศ. 1965 และขยายกิจการเป็นคลับชั้นสูงที่มีการขายบริการ ชื่อ "ฮัสเลอร์คลับ" มีสาขาในหลายเมืองใหญ่เช่น แอครอน คลีฟแลนด์ โคลัมบัส ซินซินแนติ และโทเลโด 

ในปี ค.ศ. 1972 ฟลินต์เริ่มตีพิมพ์จดหมายข่าว "ฮัสเลอร์ นิวส์เลตเตอร์" เพื่อเป็นสื่อประชาสัมพันธ์กิจการของเขา ต่อมาในปี 1973 ผลประกอบการคลับของเขาเริ่มไม่ดี หลังเกิดเศรษฐกิจตกต่ำในสหรัฐอเมริกา เนื่องจากวิกฤตการณ์น้ำมัน และตัดสินใจปรับปรุงจดหมายข่าวของเขาเป็นหนังสือลามกอย่างเต็มรูปแบบ เริ่มตีพิมพ์ฉบับแรก ฉบับเดือนกรกฎาคม ค.ศ. 1974 นิตยสารฮัสเลอร์เริ่มประสบความสำเร็จในสหรัฐอเมริกา และเริ่มตีพิมพ์ภาพถ่ายที่ล่อแหลมยิ่งขึ้น โดยเป็นนิตยสารฉบับแรกที่ตีพิมพ์ภาพอวัยวะเพศหญิงอย่างเปิดเผย ตั้งแต่ฉบับเดือนพฤศจิกายน ค.ศ. 1974  และฉบับเดือนสิงหาคม ค.ศ. 1975 ที่ตีพิมพ์ภาพแอบถ่ายของแจเกอลีน เคนเนดี โอนาสซิส ภรรยาหม้ายของอดีตประธานาธิบดีจอห์น เอฟ. เคนเนดี ที่ถ่ายโดยปาปาราซซีไว้ตั้งแต่ปี ค.ศ. 1971 นิตยสารฉบับนี้ทำยอดขายถึง 1 ล้านฉบับในเวลาเพียงไม่กี่วันหลังวางจำหน่าย 

ตั้งแต่ปี ค.ศ. 1998 บริษัทแลร์รีฟลินต์พับลิเคชันส์ (LFP) ของเขาเริ่มผลิตภาพยนตร์ลามก และตกเป็นข่าวว่าถูกฟ้องร้องโดยกลุ่มนักรณรงค์เพื่อการป้องกันโรคเอดส์ ว่าละเมิดสิทธิ์ของนักแสดงที่จะได้รับความคุ้มครองจากปัจจัยเสี่ยงที่ทำให้ติดโรคทางเพศสัมพันธ์ โดยไม่ให้นักแสดงใช้ถุงยางอนามัย 

ในช่วงบั้นปลายชีวิต เขากลายเป็นผู้พิการ เดินไม่ได้และต้องนั่งรถเข็นตลอดเวลา และมีปัญหาในการพูดเนื่องจากกล่องเสียงถูกทำลาย หลังจากเขาถูกมือปืนใช้สไนเปอร์ลอบสังหาร เมื่อปี ค.ศ. 1978

อ้างอิง
-------

1. ↑  ""The Porn Power 50, "*Arena Magazine*, October 2003". คลังข้อมูลเก่าเก็บจากแหล่งเดิมเมื่อ 2010-01-04. สืบค้นเมื่อ 2010-08-28.
2. ↑  Larry Flynt and Kenneth Ross, *An Unseemly Man: My Life As A Pornographer, Pundit And Social Outcast* (1996) ISBN 0-7871-1143-0, page 81.
3. ↑  Larry Flynt and Kenneth Ross, *An Unseemly Man: My Life As A Pornographer, Pundit And Social Outcast* (1996) ISBN 0-7871-1143-0, page 91
4. ↑  Larry Flynt and Kenneth Ross, *An Unseemly Man: My Life As A Pornographer, Pundit And Social Outcast* (1996) ISBN 0-7871-1143-0, page 98-99.
5. ↑  AIDS activists file complaint against Larry Flynt - Yahoo! News

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**แลร์รี ฟลินต์**

* Official Hustler Magazine website
* Official website
* HustlerWorld.com - Official Hustler News website
* Larry Flynt ที่อินเทอร์เน็ตมูวีเดตาเบส
* "Larry Flynt: The Right to be Left Alone" เก็บถาวร 2010-08-16 ที่ เวย์แบ็กแมชชีน
เชเลปลา

**เชเลปลา** (Jelep La) หรือ **ช่องเขาเชเลป** (Jelep Pass) เป็นช่องเขาที่ระดับความสูง 4,267 เมตร หรือ 13,999 ฟุต ตั้งอยู่ระหว่างเขตสิกขิมตะวันออก รัฐสิกขิม ประเทศอินเดีย กับเขตปกครองตนเองทิเบต ของประเทศจีน เป็นเส้นทางเชื่อมต่อลาซา 
กับอินเดีย ช่องเข้านี้ได้ใช้เป็นเส้นเดินทางของพ่อค้ามาหลายศตวรรษ เพราะเป็นเส้นทางที่มีความขรุขระน้อย มีทะเลสาบเมนเมโชตั้งอยู่ด้านล่างช่องเขานี้

เชเลปลา เป็นชื่อภาษาทิเบตที่มีความหมายว่า "ช่องระดับราบที่ดีเยี่ยม" ที่เรียกกันเช่นนี้เพราะ เป็นช่องพื้นราบที่ง่ายที่สุดที่จะเดินผ่านในบรรดาช่องเขาทุกแห่งในทิเบตและสิกขิม
ทางฝั่งอินเดีย มีสองเส้นทางที่สามารถเดินทางมายังเชเลปลาได้ เส้นทางหนึ่งผ่านเมืองกังต็อกและอีกเส้นทางผ่านเมืองคาลิมปอง เส้นทางจากคาลิมปองเป็นเส้นทางโบราณ ที่ได้ช่วยทางด้านเศรษฐกิจท้องถิ่น ทั้งการค้าขนแกะและขนสัตว์เมื่อช่วงต้นคริสต์ศตวรรษก่อน ช่องเขานี้ถูกปิดไปหลังเกิดสงครามจีน-อินเดีย เมื่อปี ค.ศ. 1962

เส้นทางมีความสวยงามทางธรรมชาติ มีป่ากุหลาบพันปีบานในช่วงฤดูใบไม้ผลิ

อ้างอิง
-------

1. ↑  O'Malley, L. S. S. (1907). *Bengal District Gazetteer : Darjeeling*. Concept Publishing Company. p. 215. ISBN 978-81-7268-018-3.
**กระต่ายป่าพม่า**หรือ**กระต่ายป่าไทย** (อังกฤษ: Burmese hare, Siamese hare; ชื่อวิทยาศาสตร์: *Lepus peguensis*) เป็นสัตว์เลี้ยงลูกด้วยนมในวงศ์ Leporidae ชนิดหนึ่ง มีลักษณะเด่นคือ มีหูยาว สามารถมองเห็นได้แต่ไกล มีขนขึ้นบริเวณกระพุ้งแก้มและมีฟันหน้าของขากรรไกรบน 4 ซี่ เรียงซ้อนกัน 2 คู่ ฟันคู่หลังเล็กกว่าคู่หน้า ขาคู่หลังยาวกว่าขาคู่หน้า เท้าหน้ามี 5 นิ้ว เท้าหลังมี 4 นิ้ว ใต้ฝ่าเท้ามีขนปกคลุมหนาแน่นช่วยให้เคลื่อนไหวได้โดยไม่มีเสียง หางสั้นเป็นกระจุก ขนบริเวณหลังเป็นสีน้ำตาลปนเทา ปลายขนมีสีน้ำตาลเข้ม มีความยาวลำตัวและหัว 44-50 เซนติเมตร ความยาวหาง 6.5-8.5 เซนติเมตร น้ำหนัก 1.35-7 กิโลกรัม

มีการกระจายพันธุ์ในกัมพูชา, ลาว, พม่า, ไทย, และเวียดนาม อาศัยในป่าโปร่ง, ป่าเต็งรัง,และป่าเบญจพรรณ ออกหากินในเวลากลางคืนตามพงหญ้าที่รกชัฏ ออกหากินตามลำพังในอาณาบริเวณของตัวเอง โดยหญ้าเป็นอาหารหลัก ยอดไม้หรือผลไม้ที่ร่วงจากต้นเป็นอาหารเสริม ในบางครั้งอาจแทะเขากวางที่ผลัดทิ้งเพื่อเพิ่มแคลเซียมด้วย กระต่ายป่าพม่าตัวผู้มักต่อสู้เพื่อแย่งชิงตัวเมียในฤดูผสมพันธุ์ด้วยการกระโดดถีบหรือกัดด้วยความรุนแรง

กระต่ายป่าพม่าตัวเมียใช้เวลาตั้งท้อง 35-40 วัน ออกลูกครั้งละ 1-7 ตัว โดยการขุดโพรงใต้ดินอยู่ ลูกกระต่ายป่าที่เกิดใหม่จะมีขนปกคลุมตัว และสามารถลืมตาได้ทันที

อ้างอิง
-------

1. ↑  "*Lepus peguensis*". *IUCN Red List of Threatened Species. Version 2014.2*. 2008. สืบค้นเมื่อ 2014-10-01.
2. ↑   Lagomorph Specialist Group 1996. *Lepus peguensis*. 2006 IUCN Red List of Threatened Species.  Downloaded on 31 July 2007.
3. ↑  ชุติอร กาญวัฒนกิจ. *สัตว์เลี้ยงลูกด้วยนมในประเทศไทยและภูมิภาคอินโดจีน*. กรุงเทพฯ : กองทุนสัตว์ป่าโลก. สำนักงานประเทศไทย, 2543. 256 หน้า. หน้า 150. ISBN 974-87081-5-2

แหล่งข้อมูลอื่น
---------------

 ข้อมูลที่เกี่ยวข้องกับ Lepus peguensis ที่วิกิสปีชีส์
Error ซิงเกิลโดยแมสซีฟแอตแทก

"**คาร์มาโคมา**" (อังกฤษ: Karmacoma) เป็นเพลงของวงทริปฮอป แมสซีฟแอตแทก ซิงเกิลที่สามและสุดท้ายจากอัลบั้ม *Protection* ที่วางจำหน่าย วันที่ 20 มีนาคม ค.ศ. 1995 เพลงนี้ที่ประกอบด้วยเสียงร้องแร็ปจากสมาชิกในวง ทรีดี และทรีกกี ทรีกกียังทำ "Karmacoma" เวอร์ชันของตัวเองในชื่อ "Overcome" ในอัลบั้มเปิดตัวของเขา *Maxinquaye*

แมสซีฟแอตแทก ทำเวอร์ชันที่สอง (โดยไม่มี ทรีกกี) เปลี่ยนชื่อเป็น "Fake the Aroma" ในอัลบั้ม *The Help Album* อัลบั้มรวบรวมเพื่อการกุศล War Child

แซมเพิล
-------

เพลงนี้ได้นำจังหวะบางส่วนของเพลง Sajan Aaja ของ Alka Yagnik ท่อนคอรัส (ที่ 0:54) นำมาจากโอเพลงเปรา *Prince Igor* ของ Alexander Borodin เสียงเบสไลน์ ในเวอร์ชัน Portishead remix นำมาจากเพลง "Melody" ของ Serge Gainsbourg จากอัลบั้ม *Histoire de Melody Nelson* ปี 1971

รายชื่อเพลง
-----------

1. "Karmacoma" – 5:21
2. "Karmacoma" (Bumper Ball Dub) – 6:01
3. "Karmacoma" (The Napoli Trip Mix) – 6:10
4. "Karmacoma" (Portishead Experience Mix) – 4:03
5. "Karmacoma" (Ventom Dub Special) – 6:08
6. "Karmacoma" (UNKLE Situation Mix) – 5:42

อ้างอิง
-------

1. ↑
2. ↑
**กาเรล ชาเปก** (อังกฤษ: Karel Čapek, ภาษาเช็ก: [ˈkarɛl ˈtʃapɛk] ( ฟังเสียง); 9 มกราคม พ.ศ. 2433 – 25 ธันวาคม พ.ศ. 2481) เป็นนักเขียนชาวเช็ก ผู้ริเริ่มใช้คำว่า robot (หุ่นยนต์) ซึ่งปรากฏอยู่ในบทละครเรื่อง *R.U.R.*

ประวัติ
-------

กาเรล ชาเปกเกิดที่หมู่บ้านแห่งหนึ่งในโบฮีเมีย จักรวรรดิออสเตรีย-ฮังการี (ปัจจุบันคือ สาธารณรัฐเช็ก) เมื่อ พ.ศ. 2433 เขาเป็นบุตรคนสุดท้องจาก 3 คน ครั้งเป็นวัยรุ่น ชาเปกสนใจวิชาทัศนศิลป์ โดยเฉพาะอย่างยิ่งแนวคิดคิวบิสม์ เขาเข้าศึกษาระดับมหาวิทยาลัยที่มหาวิทยาลัยชาลส์ที่กรุงปราก และซอร์บอนน์ ประเทศฝรั่งเศส ชาเปกไม่ได้เข้ารับราชการทหารเมื่อสงครามโลกครั้งที่หนึ่ง เนื่องจากปัญหาที่กระดูกสันหลัง หลังสำเร็จการศึกษา เขาทำงานเป็นนักหนังสือพิมพ์ และเริ่มเขียนหนังสือร่วมกับพี่ชาย โจเซฟ ชาเปก ใน พ.ศ. 2463 ชาเปกตีพิมพ์ *R.U.R.* (Rosumovi Univerzální Roboti) ซึ่งกล่าวถึงสภาพสังคมที่หุ่นยนต์ทำงานให้มนุษย์ จนหุ่นยนต์มีความรู้สึกนึกคิดและร่วมกันต่อต้านมนุษย์ ความสำคัญของบทละครนี้คือ ชาเปกใช้คำว่า *robot* (ซึ่งพี่ชายเป็นผู้ประดิษฐ์) เรียกหุ่นยนต์เป็นครั้งแรก (โดยหุ่นยนต์ที่ชาเปกกล่าวถึงนั้น คือ แอนดรอยด์ในปัจจุบัน) *R.U.R.* ได้รับความนิยมอย่างสูง จนแปลไปแล้วกว่า 30 ภาษาทั่วโลก (ในฉบับภาษาอังกฤษใช้ชื่อ *Rossum’s Universal Robots*)

นอกจากแนววิทยาศาสตร์แล้ว ชาเปกยังเขียนบทความทางการเมืองอีกด้วย โดยเขามีแนวคิดต่อต้านระบอบนาซีและฟาสซิสต์ เขาปฏิเสธที่จะลี้ภัยในช่วงที่เชโกสโลวาเกียกำลังถูกนาซียึด ด้วยปัญหาสุขภาพ ชาเปกเสียชีวิตที่ปราก เมื่อ พ.ศ. 2481 จากอาการปอดบวม สิริอายุ 48 ปี

ผลงาน
-----

### บทละคร

* ค.ศ. 1920 – *R.U.R.* (Rossumovi univerzální roboti; แปลไทยในชื่อ *ห.ส.ร. หุ่นยนต์สากลราวี* โดย ปราบดา หยุ่น)
* ค.ศ. 1921 – *Pictures from the Insects' Life* (Ze života hmyzu)
* ค.ศ. 1922 – *The Makropulos Affair* (Věc Makropulos)
* ค.ศ. 1927 – *Adam the Creator* (Adam stvořitel)
* ค.ศ. 1937 – *The White Disease* (Bílá nemoc)
* ค.ศ. 1938 – *The Mother* (Matka)

### นวนิยาย

* ค.ศ. 1922 – *The Absolute at Large* (Továrna na absolutno)
* ค.ศ. 1922 – *Krakatit*
* ค.ศ. 1933 – *Hordubal*
* ค.ศ. 1934 – *Meteor* (Povětroň)
* ค.ศ. 1934 – *An Ordinary Life* (Obyčejný život)
* ค.ศ. 1936 – *War with the Newts* (Válka s mloky)
* ค.ศ. 1939 – *Life and Work of the Composer Foltýn* (Život a dílo skladatele Foltýna; ตีพิมพ์หลังเสียชีวิต)

อ้างอิง
-------

1. ↑  "ความหมาย ประวัติ และวิวัฒนาการของหุ่นยนต์ โดย สารานุกรมไทยฉบับเยาวชน". คลังข้อมูลเก่าเก็บจากแหล่งเดิมเมื่อ 2015-06-03. สืบค้นเมื่อ 2014-10-27.
2. ↑  The artistic genius of Karel and Josef Čapek
3. ↑  Karel Capek
4. ↑  "Čapek's R.U.R. by Voyen Koreis". คลังข้อมูลเก่าเก็บจากแหล่งเดิมเมื่อ 2013-12-23. สืบค้นเมื่อ 2014-10-27.
5. ↑  ห.ส.ร. (หุ่นยนต์สากลราวี)

แหล่งข้อมูลอื่น
---------------

* วิกิมีเดียคอมมอนส์มีสื่อเกี่ยวกับ กาเรล ชาเปก
* R.U.R. หุ่นยนต์สากลราวี
คอมมอนส์ มีภาพและสื่อเกี่ยวกับ:  
**แบรม สโตกเกอร์**

**แบรม สโตกเกอร์** (อังกฤษ: Bram Stoker) มีชื่อจริงว่า **เอบราแฮม สโตกเกอร์** (*Abraham Stoker*) เกิดเมื่อวันที่ 8 พฤศจิกายน ค.ศ. 1847 ที่กรุงดับลิน ประเทศไอร์แลนด์ เป็นบุตรชายคนที่ 3 จากบรรดาพี่น้องทั้งหมด 7 คน บิดาของสโตกเกอร์เป็นข้าราชการ ส่วนมารดาซึ่งเป็นนักเรียกร้องสิทธิสตรีรุ่นแรก ๆ เมื่อวัยเด็กสโตกเกอร์เป็นเด็กร่างกายอ่อนแอมาก จนไม่สามารถที่จะยืนตัวตรงได้จนกระทั่งอายุ 7 ขวบ ทำให้เป็นคนช่างฝันและจินตนาการและชอบอ่านหนังสือ สโตกเกอร์ชื่นชอบในเรื่องประวัติศาสตร์ยุโรป, การเล่นแร่แปรธาตุ และที่ชอบมากที่สุดคือเรื่องเกี่ยวกับแวมไพร์ ผีร้ายตามความเชื่อของชาวยุโรปในยุคกลาง ซึ่งได้กลายเป็นแรงบันดาลใจให้กับงานเขียนวรรณคดีชิ้นสำคัญต่อไป

เมื่อโตขึ้นเป็นวัยรุ่น สโตกเกอร์กลับมีร่างกายแข็งแรงถึงขนาดเป็นนักกีฬาแชมป์ของโรงเรียนโดยเฉพาะฟุตบอล สโตกเกอร์เรียนจบจากวิทยาลัยทรินิตี (Trinity College) ในดับลิน จากนั้นก็เข้ารับราชการตามรอยบิดา พร้อมกับเริ่มเขียนบทความลงในหนังสือพิมพ์ดิไอริชเอ็กโค (The Irish Echo) และได้รู้จักกับเหล่านักเขียน นักแสดงจากลอนดอน ในที่สุดเมื่ออายุ 31 ปี เพื่อนนักแสดงละครเวทีของเชกสเปียร์ชาวอังกฤษชื่อ เฮนรี เออร์วิง (Henry Irving) ช่วยให้เขาได้งานบริหารพิพิธภัณฑ์ไลซีอัมเทียเตอร์ในลอนดอน (Lyceum Theatre) สโตกเกอร์แต่งงาน มีลูกชายหนึ่งคน แต่ต่อมาก็อยู่แยกกับภรรยา แต่ก็ยังไปปรากฏตัวร่วมกันเมื่อออกงานสังคม 

งานเขียนทั้งหมดของสโตกเกอร์มีทั้งหมด 32 เรื่อง ทั้งนวนิยาย, สารคดี, เรื่องสั้นและงานวิจารณ์ แต่ทั้งหมดนี้ไม่มีเรื่องไหนที่จะประสบความสำเร็จเท่า *แดรกคูลา* ในปี ค.ศ. 1897 ซึ่งกล่าวกันว่าสโตกเกอร์ได้แนวคิดเกี่ยวกับแวมไพร์นี้มาจากฝันร้ายของเขาเอง จากนั้นเขาก็ได้ศึกษาค้นคว้าเกี่ยวกับเรื่องแวมไพร์นี้อย่างจริงจังในห้องสมุด

สโตกเกอร์เสียชีวิตด้วยด้วยอาการเส้นเลือดในสมองแตกเมื่ออายุได้ 64 ปี เมื่อวันที่ 20 เมษายน ค.ศ. 1912 ที่กรุงลอนดอน

อ้างอิง
-------

* ประวัติจากIMDb

แหล่งข้อมูลอื่น
---------------

* เว็บไซต์แบรม สโตกเกอร์
* เว็บไซต์สโตกเกอร์-แดรกคูลา เก็บถาวร 2008-03-06 ที่ เวย์แบ็กแมชชีน
* Bram Stoker

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* ISNI
	+ 1
* VIAF
	+ 1
	+ 2
* เวิลด์แคต

 |
| หอสมุดแห่งชาติ | 
* นอร์เวย์
* ชิลี
* สเปน
* ฝรั่งเศส (ข้อมูล)
* อาร์เจนตินา
* กาตาลุญญา
* เยอรมนี
* อิตาลี
* อิสราเอล
* สหรัฐ
* ลัตเวีย
* ญี่ปุ่น
* เช็กเกีย
* ออสเตรเลีย
* กรีซ
* เกาหลี
* โครเอเชีย
* เนเธอร์แลนด์
* โปแลนด์
* สวีเดน

 |
| พจนานุกรมชีวประวัติ | 
* เกาะไอร์แลนด์
* เยอรมนี

 |
| ฐานข้อมูลทางวิทยาศาสตร์ | 
* CiNii (Japan)

 |
| อื่น ๆ | 
* Faceted Application of Subject Terminology
* มิวสิกเบรนซ์ ศิลปิน
* RERO (Switzerland)
	+ 1
* Social Networks and Archival Context
	+ 2
* SUDOC (France)
	+ 1
* Trove (Australia)
	+ 1

 |